Document ID: /roh_data/filtered/fineweb-2-filterrobots_roh.jsonl.gz/66916

Ils chantuns duain coordinar meglier las vacanzas da scola. Quai pretenda il president da Hotelleriesuisse, Andreas Züllig, en in’intervista cun la «SonntagsZeitung». I na saja betg en l’interess dals chantuns sch’ils giasts passian giu per ils pes in a l’auter en la muntogna e stoppian anc pajar dapli. Che tuts hajan adina il medem temp vacanzas, saja in problem.
Per exempel crodian las vacanzas da sport da Turitg e Basilea l’auter onn sin las medemas emnas. Per il turissem en la muntogna fissi bun sch’almain ils chantuns gronds pudessan coordinar lur vacanzas, uschia il president da Hotelleriesuisse vinavant.
Or da l'archiv